
U   I M E   R E P U B L I K E   H R V A T S K E 


R J E Š E N J E

	Trgovački sud u Varaždinu, po sucu toga suda Kseniji Flack-Makitan, u stečajnom predmetu koji se vodi nad stečajnom masom IGM TVORNICA CRIJEPA d.o.o. u stečaju, Lepoglava, Hrvatskih pavlina 41, 19. rujna 2019.

r i j e š i o   j e

Zaključuje se ovaj stečajni postupak nad stečajnom masom IGM TVORNICA CRIJEPA d.o.o. u stečaju, Lepoglava, Hrvatskih pavlina 41.

Obrazloženje

	Rješenjem ovoga suda od 28. siječnja 2004., poslovni broj St-78/00-101 zaključen je stečajni postupak nad stečajnim dužnikom IGM TVORNICA CRIJEPA d.o.o. u stečaju, Lepoglava, Hrvatskih pavlina 41, te je ovaj postupak nastavljen rješenjem ovoga suda od 30. rujna 2013., poslovni broj St-78/00-113, radi naknadno pronađene imovine, dionica, koje je unovčio stečajni upravitelj Velimir Slamar iz Varaždina.

	Nakon toga u skladu sa rješenjem o namirenju od 8. svibnja 2014., poslovni broj St-78/00-127 stečajni upravitelj izvršio je namirenje stečajnih vjerovnika prvog isplatnog reda, o čemu je podnio ovome sudu izvješće 10. ožujka 2015.

	S obzirom da nema više nikakvih radnji koje bi se poduzele za stečajnu masu, ovaj sud je primjenom članka 199. st. 4. Stečajnog zakona ("Narodne novine" broj 44/96, 29/99, 129/00, 123/03, 82/06, 116/10, 125/12, 133/12, dalje SZ) zaključio stečajni postupak koji se vodio nad stečajnom masom, kako je to navedeno u izreci ovog rješenja.
U Varaždinu, 19. rujna 2019.

Sudac

Ksenija Flack-Makitan



UPUTA O PRAVNOM LIJEKU:
Stranka u postupku ima pravo izjaviti žalbu u roku od osam dana, s time da se dostava smatra obavljenom istekom osmoga dana od dana objave ove odluke na mrežnoj stranici e-Oglasna ploča sudova, a rok za žalbu počinje teći prvog sljedećeg dana po proteku navedenog roka. Objava ove odluke na mrežnoj stranici e-Oglasna ploča sudova smatra se dokazom da je dostava objavljena svim sudionicima i onima za koje Stečajni zakon propisuje posebnu dostavu. Žalba se podnosi putem ovog suda u četiri primjerka, te o žalbi odlučuje Visoki trgovački sud Republike Hrvatske u Zagrebu.

DNA:
1. E-Oglasna ploča suda kao dostava za:
-Stečajni upravitelj Velimir Slamar, Zrinskih i  Frankopana 2, Varaždin

